இவைகளுக்கெல்லாம் காரணம் என்ன? இவற்றுக்கான தீர்வு என்ன? இவைகளைத் தடுத்து நிறுத்த வேண்டுமானால், எங்கிருந்து தொடங்குவது? யார் தொடங்கி வைப்பது? நீதிநியாயத் துறையா? அரசியல் கட்சிகளா? அல்லது சமூக இயக்கங் களா? அல்லது மகளிர் அமைப்புகளா? - என்ற கேள்விகள் நம்மைப் போட்டுத் துளைத்துக் கொண்டிருக்கிற வேளையில் சமீபத்தில் (ஜுன், 4-ல்) கேரள மாநிலத்தில், எர்ணாகுளம் மாவட்டத்தில் இளம்பெண்கள் உட்பட பல பெண்கள் அணி திரண்டு ஒரு போராட்டத்தை நடத்தினார்கள். ‘அரை நிர்வாணப் போராட்டம்!’ நகரத்தின் மத்தியில், பிரதானச் சாலை வழியே பெண்கள் அரை நிர்வாணத்துடன் ஊர்வலமாக நடந்து சென்று ‘பெண்களின் மீது நிகழ்த்தப்பட்டுக் கொண்டிருக்கும் பாலியல் வன்கொடுமைக்கு ஒரு முடிவு கட்டுங்கள்’ என, யார் யாரையெல்லாமோ எச்சரிக்கை செய்யும் விதத்தில் இந்த ஊர்வலம் நடைபெற்றது. வெட்கத்தை விட்டு, பெண்கள் தெருவில் இறங்கி நடத்திய போராட்டமாக இருந் தாலும்கூட நம் நாட்டில் முக்கியமான பொறுப்பு களிலும், நாற்காலிகளிலும் உட்கார்ந்து கொண்டு, ஒன்றும் தெரியாதவர்களைப் போல் நடித்துக் கொண்டிருப்பவர்களுக்கு இது ஒரு எச்சரிக்கை யாகவே அமைந்தது. இது ஒரு தொடக்கப்புள்ளி தான். என்றாலும்கூட, நாடெங்கும் பெண்கள் மீது நிகழ்த்தப்பட்டு வரும் பாலியல் வன்கொடுமை களுக்கு எதிரான, அபூர்வமான ஒரு கண்டன ஊர்வலம் இது. இது தான், சரியான தொடக்கமும் கூட! கொடுமைக்கு எதிராக, பாதிக்கப்பட்ட வர்கள் ஒன்றாக அணிதிரளாமல் நம் நாட்டில் நியாயம் கிடைக்காது என்பதைப் புரிந்து கொண்டு பெண்கள் நடத்திய கலகம் இது, என்று கூடச் சொல்லலாம்!